Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu sanoi päässeensä yhteisymmärrykseen -
presidentti Putinin kanssa koordinaatiomekanismista, -
jolla voidaan estää Israelin ja Venäjän joukkoja iskemästä toisiaan Syyriassa.
Venäjä ja Iran aikovat tehdä yhteistyötä Syyrian kanssa -
auttaakseen Syyriaa selviämään kriisistä.
Ranska ilmoitti myyvänsä Egyptille kaksi helikopteritukialusta, -
kun niiden myynti Venäjälle peruuntui elokuussa EU-pakotteiden takia.
Presidentti Putin ja pääministeri Netanjahu tapasivat alkuviikolla.
Netanjahu kertoi tapaamisen jälkeen -
osapuolten päässeen yhteisymmär- rykseen koordinaatiomekanismista, -
jolla voidaan estää Israelin ja Venäjän joukkoja iskemästä toisiaan Syyriassa.
Keskustelimme aiheesta, jonka olin esittänyt Syyriaa koskien.
Asia on erittäin tärkeä Israelin turvallisuudelle, -
ja keskustelumme oli merkityksellinen.
Pääsimme yhteisymmärrykseen koordinaatiomekanismista, -
jolla voimme estää väärinkäsitykset joukkojemme välillä.
Pääministeri Netanjahun ja presidentti Putinin tapaamista -
on edeltänyt Venäjän voimistunut osallistuminen Syyriassa.
Venäjän on kerrottu lähettäneen sekä joukkoja että edistyneitä aseita -
Assadin hallinnon tueksi.
Venäjän kasvanut osallisuus Syyriassa on herättänyt huolta Israelissa.
Israel on pysytellyt pääosin sivussa Syyrian konfliktista -
mutta pitänyt kiinni oikeudestaan toimia, -
jos Assadin liittolainen Hizbollah yrittää salakuljettaa -
kehittyneitä aseita Syyriasta Libanoniin.
Israel pitää asiaa uhkana turvallisuudelleen.
Venäläis- ja iranilaisvirkamiehet tapasivat Moskovassa -
ja ilmoittivat aikovansa tehdä yhteistyötä Syyrian kanssa -
auttaakseen sitä selviämään kriisistä.
Iran ja Venäjä aikovat hyödyntää -
kaikkia keinoja ja koko potentiaaliaan yhdessä Syyrian kanssa -
auttaakseen sitä selviämään kriisistä.
Venäjä ja Iran ovat presidentti Assadin vankkumattomia liittolaisia.
Assad kamppailee eri rintamilla useita kapinallisryhmiä vastaan.
Niihin kuuluvat mm. ISIS, al-Qaidan Nusran rintama, Islamilainen armeija,-
lännen tukema ”Vapaan Syyrian armeija” sekä muita ryhmiä.
Ne tavoittelevat Assadin syrjäyttämistä vallasta -
ja oman elämänkatsomuksensa määräämistä Syyriaan jatkossa.
Venäjän ja Iranin osallistuminen -
vahvistaa kuitenkin Assadille uskollista Syyrian armeijaa.
Syyriaan on tuotu huipputeknologista aseistusta, -
joita operoivat tietojen mukaan sekä Venäjän että Iranin joukot.
Tämä seikka avaa uudenlaisen todellisuuden konfliktissa, -
kun Syyrian armeija saa etulyöntiaseman -
ja Assadille taataan näin kyky taistella valtansa puolesta.
Assad on Syyrian legitiimi presidentti. Hän tulee olemaan osa -
mitä tahansa poliittista ratkaisua Syyrian kysymyksessä.
Uusi todellisuus on herättänyt huolta erityisesti Israelissa, -
sillä huipputeknologinen aseistus haastaa sen ilmaherruuden alueella.
Israelilla on myös toinen syy huoleen, -
sillä Iranin armeijan komentaja uhkasi eilen, -
että Iran suorastaan haluaa sotilaal- lista yhteenottoa Israelin kanssa -
päästäkseen julistamaan tuhon Israelille.
Lisää Venäjän roolista Lähi-idässä.
Presidentti Putin ja Turkin presidentti Erdogan tapasivat Moskovassa -
vahvistaakseen Syyrian kriisin varjostamia suhteitaan.
Vaikka Venäjä ja Turkki tukevat vastapuolia Syyrian konfliktissa, -
Turkki on silti Venäjän toiseksi suurin kauppa- ja talouskumppani -
lännen määrättyä pakotteita Venäjälle Ukrainan konfliktin takia.
Erilaisten objektiivisten olosuhteiden aiheuttamasta -
tunnetusta laskusuhdanteesta huolimatta -
Venäjä on yhä edelleen Turkin toiseksi suurin talous- ja kauppakumppani.
Kauppa- ja taloussuhteemme jatkavat laajenemistaan, ja siitä iloitsemme.
Myös sijoitusten volyymi kasvaa kaiken aikaa -
ja on 10 mrd. dollaria molemmilta osapuolilta.
Turkin presidentti kertoi, että Venäjä ja Turkki aikovat vahvistaa -
kauppavaihtoa 100 miljardin dollarin tasolle vajaassa 10 vuodessa.
Vuonna 2014 maidemme välinen kauppavaihto -
saavutti 31 miljardin dollarin tason.
Kuluvan vuoden alkupuoliskolla kauppavaihto oli 11 mrd. dollaria.
Tavoitteemme on päästä 100 miljardin dollarin tasolle.
Tämän tason aiomme saavuttaa vuoteen 2023 mennessä.
Venäjä suunnittelee lisäksi rakentavansa kaasuputken -
Turkkiin ja Etelä-Eurooppaan Mustan- meren kautta, ohittaakseen Ukrainan.
Sitten Egyptiin. Ranskan presidentti Hollande vahvisti -
Ranskan sopineen kahden Mistral- helikopteritukialuksen myynnistä -
Egyptille, kun niiden myynti Venäjälle peruuntui elokuussa.
Hollanden mukaan Ranska ei kärsi tappiota -
myydessään Egyptille tukialukset, jotka oli alun perin -
tarkoitettu Venäjälle, ennen EU:n Venäjälle määräämiä pakotteita.
Sovimme eilen kaupan ehdoista ja hinnasta presidentti al-Sisin kanssa.
Näin Ranska varmistaa kyseisten alusten toimituksen -
menettämättä mitään, ja voi samalla auttaa myös Egyptin suojelemisessa.
Egypti pyrkii vahvistamaan sotilaallista voimaansa, sillä kapinallisuudet -
Suezin kanavan ympäristössä Siinailla ovat jatkuneet kaksi vuotta, -
ja myös Libyan konfliktin laajeneminen huolestuttaa.
Egyptin liittolaiset kiillottavat lisäksi mielellään sen mainetta -
sekasorron kalvamassa Lähi-idässä.
Hollande kertoi päättäneensä myydä alukset Egyptille, -
sillä maat tekevät sotilaallista yhteistyötä.
Mielestäni Egypti on paras ostaja, -
sillä me teemme sen kanssa sotilaallista yhteistyötä.
Muistuttaisin, että mehän myimme jo myös Rafale-taistelijat Egyptille.
Egyptillä on tärkeä rooli Lähi-idässä.
Se haluaa myös edistää demokraattista siirtymäänsä, -
mikä ei ole helppoa. Meidän on tuettava näitä ponnistuksia.
Ranskan puolustusministeriön lähteen mukaan sopimus -
on arvoltaan 950 milj. euroa. Venäjän kanssa sovitusta poiketen -
tähän kauppaan ei kuulu kuitenkaan teknologian siirtoa.
Alusten mahdollisesta aseistamisesta ei ole toistaiseksi keskusteltu.
Alukselle mahtuu 16 taistelu- helikopteria ja 1 000 sotilasta.
Diplomaattilähteen mukaan Egypti haluaisi sijoittaa -
yhden aluksista Välimerelle ja toisen Punaisellemerelle.
Se mahdollistaisi operoinnin Jemenissä, -
jossa Egypti taistelee osana saudien johtamaa liittoumaa -
Iranin tukemia huthikapinallisia vastaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman